R O M Â N I A

AVIZAT
J U D E Ţ U L   I A Ş I


SECRETAR GENERAL,
Consiliul Local al Comunei BĂLȚAȚI

Cons. jur. Mihaela AMARIEI

PROIECT DE HOTĂRÂRE
Nr. 40/05.04.2022
privind aprobarea depunerii proiectului „REABILITARE ȘI MODERNIZARE SEDIUL PRIMĂRIEI COMUNEI BĂLȚAȚI, JUDEȚUL IAȘI” şi a anexei privind descrierea sumară a investiției propusă a fi realizată prin proiect
Consiliul Local al Comunei Bălţaţi, Judeţul Iaşi,
În conformitate cu:

-  prevederile art. 120 și art. 121, alin. (1) și (2) din Constituţia României, republicată;

- prevederile art. 8 și art. 9 din Carta Europeană a autonomiei locale, adoptată la Strasbourg la 15 octombrie 1985 și ratificată prin Legea nr. 199/1997;
- prevederile art. 7, alin. (2) și art. 1166 – art. 1170 din Legea nr. 287/2009 privind Codul Civil, republicată, cu modificările și completările ulterioare;

- prevederile Legii nr. 350/2001 privind amenajarea teritoriului şi urbanismul, cu modificările şi completările ulterioare;

- prevederile Legii nr. 50/1991, republicată, privind autorizarea executării lucrărilor de construcţii, cu modificările şi completările ulterioare; 

- prevederile Legii nr. 273/2006, privind finanţele publice locale, cu modificările şi completările ulterioare;
În baza prevederilor Legii nr. 24/2000, privind normele de tehnică legislativă pentru elaborarea actelor normative, republicată, cu modificările și completările ulterioare;

Luând act de:

    a) referatul de aprobare prezentat de către primarul comunei Bălțați în calitatea sa de iniţiator, înregistrat sub nr. 2255/05.04.2022;

    b) raportul de specialitate comun întocmit de către Compartimentul Urbanism – Construcții, Compartimentul Contabilitate, Buget – Finanțe și Compartiment Achiziții Publice, Patrimoniu, Licitații, înregistrat sub nr. 2256/05.04.2022;

Având in vedere avizele Comisiilor:

- economico-socială, buget-finanţe, taxe şi impozite, administrarea domeniului public şi privat al comunei, programe de dezvoltare, servicii şi comerţ;

- juridică, protecţie socială, disciplină, învăţământ, sănătate, familie, cultură, culte, turism, muncă, sport, apărarea ordinii şi liniştii publice, a drepturilor omului;

- agricultură, protecţia mediului, gospodărire comunală, amenajarea teritoriului (urbanism – construcţii).
În temeiul art. 139, alin. (1) și art. 196, alin. (1) din O.U.G. nr. 57/2019 privind Codul administrativ, cu modificările și completările ulterioare; 
Hotărăşte:
Art.1 Se aprobă depunerea proiectului „REABILITARE ȘI MODERNIZARE SEDIUL PRIMĂRIEI COMUNEI BĂLȚAȚI, JUDEȚUL IAȘI”, în vederea finanțării acestuia în cadrul Planului Național de Redresare și Reziliență al României, Componenta C5- Valul Renovării, Axa 2- Schema de granturi pentru eficiență energetică și reziliență în clădiri publice, Operațiunea B.1 - Renovarea integrată (consolidare seismică și renovare energetică moderată) a cladirilor publice.  

Art.2 Se aprobă Descrierea sumară a investiției propusă prin „REABILITARE ȘI MODERNIZARE SEDIUL PRIMĂRIEI COMUNEI BĂLȚAȚI, JUDEȚUL IAȘI”. Descrierea sumară a investiției propusă prin proiect prezentată în Anexa care face parte integrată din prezenta hotărâre.
Art.3 Se aprobă valoarea maximă eligibilă a proiectului „REABILITARE ȘI MODERNIZARE SEDIUL PRIMĂRIEI COMUNEI BĂLȚAȚI, JUDEȚUL IAȘI”, în cuantum de 1.212.362,55 lei fără TVA (cheltuieli eligibile asigurate din Programul Național Redresare și Reziliență), la care se adaugă TVA în valoare de 230.348,88 lei (cheltuieli eligibile asigurate din bugetul de stat). Valoarea maximă fără TVA este calculată în acord cu mențiunile ghidului solicitantului după următoarea formulă:  
Valoarea maximă eligibilă a proiectului = (aria desfășurată  mp) x (cost unitar pentru lucrări de consolidare seismica + cost unitar pentru lucrari de renovare moderata) = 262 mp x (500 + 440 euro/mp) = 246.280 euro la care se adauga TVA in valoare de 46.793,20 euro

* 1 Euro = 4,9227 lei (mai 2021)

Art.4 Sumele reprezentând cheltuielile neeligibile ce pot apărea pe durata implementării proiectului „REABILITARE ȘI MODERNIZARE SEDIUL PRIMĂRIEI COMUNEI BĂLȚAȚI, JUDEȚUL IAȘI”, astfel cum vor rezulta din documentațiile tehnico - economice pentru implementarea proiectului în condiții optime, se vor asigura din bugetul local.
Art.5 Unitatea administrativ - teritorială Comuna Bălțați, se obligă să asigure resursele financiare necesare implementării optime a proiectului în condiţiile rambursării/ decontării ulterioare a cheltuielilor din instrumentele structurale.

Art.6 Se aprobă indicatorii de crestere a eficienței energetice a proiectului conform Anexei 1 care face parte integranta din prezenta hotărâre.

Art.7 Primarul comunei Bălțați, judeţul Iași, prin intermediul aparatului de specialitate, vor duce la îndeplinire prevederile din prezenta hotărâre.


Art.8 Secretarul general al comunei va comunica prezenta hotărâre instituţiilor şi persoanelor interesate.

